Välireklaami paigaldamise eeskiri
Määrus kehtestatakse kohaliku omavalitsuse korralduse seaduse § 22 lõike 1 punkti 37 ja reklaamiseaduse § 13 lg 1 ja 2 alusel.
1. peatükk
ÜLDSÄTTED
[bookmark: para1]§ 1.  Määruse reguleerimisala
[bookmark: para1lg1](1) Määrus reguleerib välireklaami paigaldamise ja likvideerimise tingimusi, nõudeid välireklaami avalikustamise viisile ja kohale Narva linna haldusterritooriumil. 
[bookmark: para1lg2](2) Käesolevas määruses ettenähtud haldusmenetlusele kohaldatakse haldusmenetluse seaduse sätteid, arvestades reklaamiseadusest ja käesolevast määrusest tulenevaid erisusi.
[bookmark: para1lg3](3) Käesoleva Korraga ei reguleerita reklaami paigaldamiseks reklaamipindade andmise tingimusi.
[bookmark: para2]§ 2.  Mõisted
[bookmark: para2lg1](1) Käesolevas määruses kasutatakse mõisteid reklaamiseaduse ja Narva Linnavolikogu poolt vastuvõetud reklaamimaksumääruse tähenduses.
[bookmark: para2lg2](2) Lisaks käesoleva paragrahvi lõikes 1 nimetatud õigusaktides viidatud mõistetele kasutatakse käesolevas määruses alltoodud mõisteid järgmises tähenduses:
1) reklaamikandja – välireklaami paigaldamiseks kasutatav rajatis, alus, seadeldis, konstruktsioon, mobiilne konstruktsioon (reklaampost, tahvel, haagis jms) või ühistranspordivahend;
2) reklaamloosung – välireklaam, mis paigaldatakse sõidu- või kergliiklustee kohale;
3) kujundusprintsiibid – välireklaamile kohaldatavad linnakujunduslikud nõuded, mis arvestavad linna piirkondade erisusi ja vajadusi;
3) statsionaarne välireklaam – välireklaam, mis on paigaldatud reklaamikandjale, mis on ühendatud kinnistu olulise osa maa-ala või ehitisega;
4) reklaami paigaldusluba – Narva Linnavalitsuse (edaspidi ka Linnavalitsus) kinnitatud vormis Narva Linna Arenduse ja Ökonoomika Ameti (edaspidi Amet) poolt reklaami andjale välja antud välireklaami paigaldusluba. Sel juhul asub reklaamikandja Narva linna omandis või valduses olevatel maaaladel;
5) raamatupidamise andmebaasis maksumaksja välireklaami registreerimise tunnistus (edaspidi registreerimistunnistus) – reklaami andjale Ameti poolt Linnavalitsuse kinnitatud vormis välja antud tunnistus maksumaksja välireklaami registreerimise kohta. Registreerimise tunnistus antakse välireklaami andjale reklaamikandja paigaldamiseks teiste, v.a Narva linna omandis olevatele reklaamikandjatele;
6) silt – igasugune infot sisaldav teave, mis ei ole reklaam reklaamiseaduse § 2 lg 1 p 3 mõttes ja mille pind ei ületa 0,5 ruutmeetrit,  silti ei käsitleta reklaamina;
7) reklaami andja – reklaami andja Narva Linnavolikogu poolt 25.09.2014.a määruse nr 19 § 1 p 6 mõttes. 
2. peatükk
NÕUDED VÄLIREKLAAMI AVALIKUSTAMISE VIISILE JA KOHALE
[bookmark: para3]§ 3.  Välireklaami avalikustamise õiguslik alus
[bookmark: para3lg1]Välireklaami paigaldamine on lubatud ainult Ameti poolt väljastatud välireklaami paigaldusloa või registreerimistunnistuse alusel .
[bookmark: para4]§ 4.  Reklaami paigaldusloa/registreerimistunnistuse taotlemine
(1) [bookmark: para4lg1]Reklaami paigaldusloa või registreerimistunnistuse taotlemiseks esitab reklaami andja Ametile järgmised dokumendid:
1) avaldus Linnavalitsuse poolt kinnitatud vormis;
2) juhul, kui välireklaam paigaldatakse reklaamikandjale, mis ei ole reklaami andja  omandis, on vaja selle reklaamikandja omaniku kirjalikku nõusolekut, mis kinnitab õigust kasutada reklaamikandjat välireklaami paigaldamiseks;
3) juhul, kui välireklaam paigaldatakse mälestisele, mälestise kaitsevööndisse või miljööväärtuslikule alale, on vajalik Narva Linnavalitsuse Arhitektuuri- ja Linnaplaneerimise Ameti muinsuskaitse vaneminspektori kooskõlastus;
4) juhul, kui välireklaam paigaldatakse teele või tee kaitsevööndisse, on vajalik Linnamajandusameti kommunaal- ja ehitusosakonna liikluskorralduse vanemspetsialisti kooskõlastus;
5) välireklaami kavand koos mõõtude ja värvilahendusega;
6) hoonele paigaldatava välireklaami puhul hoone välisseinte joonis või fotomontaaž koos välireklaami paigalduskoha äranäitamisega;
7) mittestatsionaarse reklaami puhul esitatakse reklaami värvifoto.

(2) Juhul, kui reklaami paigaldusloa või registreerimistunnistuse kehtimise ajal vahetatakse reklaamikandja välja, tuleb reklaami andjal taotleda uut reklaami paigaldusluba või registreerimistunnistust.
[bookmark: para5]§ 5.  Reklaami paigaldusloa/registreerimistunnistuse väljastamine
[bookmark: para5lg1](1) Amet kontrollib esitatud dokumentide vastavust käesoleva määruse § 4 nõuetele.
[bookmark: para5lg2](2) Kui reklaami andja poolt jäetakse koos avaldusega esitamata nõutud andmed või dokumendid või esitatud dokumentides on muid puudusi, määrab Amet avalduse esitajale tähtaja puuduste kõrvaldamiseks või lisadokumentide esitamiseks. Tähtaeg ei tohi olla lühem kui 5 tööpäeva. Tähtpäevaks puuduste kõrvaldamata jätmisel jäetakse avaldus läbi vaatamata.
[bookmark: para5lg3](3) Reklaami paigaldusluba või registreerimistunnistus väljastatakse reklaami andjale 7 (seitsme) tööpäeva jooksul nõuetekohase avalduse laekumisest arvates.
[bookmark: para5lg4](4) Reklaami paigaldusluba väljastatakse tähtajaga kuni 5 (viis) aastat.
[bookmark: para5lg5](5) Registreerimistunnistus väljastatakse ajavahemikuks, lähtudes reklaami avalikustaja soovist.
[bookmark: para6]§ 6.  Reklaami paigaldusluba/registreerimistunnistus
[bookmark: para6lg1]Reklaami paigaldusloas/registreerimistunnistuses märgitakse alljärgnevad andmed:
1) välireklaami andja nimi, juriidiline aadress, registri- või isikukood;
2) välireklaami asukoht;
3) välireklaami paigaldusloa/registreerimistunnistuse tähtaeg;
4) välireklaami mõõtmed;
5) paigaldusloa / registreerimistunnistuse välja andnud ametiisiku ees- ja perekonnanimi ning allkiri. 
[bookmark: para7]§ 7.  Välireklaami paigaldusloa/registreerimistunnistuse väljastamisest keeldumine
[bookmark: para7lg1]Amet võib reklaami paigaldusloa väljastamisest keelduda, kui:
1) reklaamiloa/registreerimistunnistuse taotlemisel on teadvalt esitatud valeandmeid;
2) välireklaam ei vasta reklaamiseaduses või muudes õigusaktides sätestatud nõuetele;
3) välireklaam ei vasta käesoleva määruse 3. peatükis esitatud kujundusprintsiipidele;
4) reklaami andja ei ole avalduse esitamise hetkeks täitnud Narva linna ees varem võetud kohustusi, sh tal on võlg kohaliku omavalitsuse ees; 
5) reklaami andja poolt esitatud avalduses nimetatud välireklaami paigaldamise asukoht on vasturääkivuses lepinguliste kohustustega, mille Narva linn on varem enda kanda võtnud;
6) on menetluses või rahuldatud teise reklaami andja varem esitatud taotlus reklaami paigaldusloa/registreerimistunnistuse reklaami paigaldamiseks samale kohale;
7) muudel õigusaktides sätestatud juhtudel.

[bookmark: para8]§ 8.  Reklaami paigaldusloa/registreerimistunnistuse kehtetuks tunnistamine
[bookmark: para8lg1](1) Ametil on õigus reklaami paigaldusluba/registreerimistunnistust kehtetuks tunnistada juhul, kui:
1) välireklaam ei ole paigaldatud kahe kuu jooksul reklaami paigaldusloa /registreerimistunnistuse väljaandmise kuupäevast arvates;
2) reklaami andja on jätnud täitmata volitatud ametiisiku ettekirjutuse, sh märgitud tähtajaks pole reklaami andja poolt täidetud või on nõuetekohaselt täitmata asendustäitmise ja sunniraha seaduse § 4 lõikes 1 ettenähtud ettekirjutuses esitatud nõuded;
3) reklaami paigaldusloa/registreerimistunnistuse kehtetuks tunnistamist taotleb reklaami andja;
4) muudel õigusaktides sätestatud juhtudel.
[bookmark: para8lg2](2) Reklaami andjat teavitatakse reklaami paigaldusloa/registreerimistunnistuse kehtetuks tunnistamisest viie (5) tööpäeva jooksul otsuse vastuvõtmise hetkest.
[bookmark: para8lg3](3) Reklaamiandja on kohustatud eemaldama reklaami, mille paigaldamise luba/registreerimistunnistus  on otsuses nimetatud kuupäevast tühistatud.
[bookmark: para9][bookmark: para9lg1]§ 9.  Reklaami andja kohustused
Reklaami andja on kohustatud:
1) tagama enne välireklaami avalikustamist reklaami paigaldusloa/ registreerimistunnistuse olemasolu;
2) paigaldama välireklaami vastavalt reklaami paigaldusloale/ registreerimistunnistusele;
3) paigaldama välireklaami kooskõlas kujundusprintsiipidega;
4) tagama välireklaami korrektse väljanägemise kogu reklaami paigaldusloa/ registreerimistunnistuse kehtivuse ajal. Kõik reklaamipinnad peavad olema täidetud reklaamiga või kujundatud neutraalselt. Lõhutud, määrdunud või muul viisil rikutud või ebakorrektse välimusega või langenud reklaami tuleb korrastada või eemaldada Ameti poolt väljastatud ettekirjutuses märgitud tähtajaks;
5) esitama Ametile teatise välireklaami avalikustamise ennetähtaegsest lõpetamisest vähemalt 5 tööpäeva enne välireklaami avalikustamise lõpetamist;
6) likvideerima välireklaami 3 päeva jooksul pärast reklaami paigaldusloa/registreerimistunnistuse tähtaja möödumist juhul, kui reklaami andja ei ole taotlenud uue reklaami paigaldusloa/registreerimistunnistuse väljastamist;
7) täitma Narva linna volitatud ametiisikute ettekirjutusi ja nõudeid.
3. peatükk
KUJUNDUSPRINTSIIBID VÄLIREKLAAMI PAIGALDAMISEL
[bookmark: para10]§ 10.  Üldised kujundusprintsiibid
[bookmark: para10lg1](1) Valgustatud reklaamikandjate valgustust loetakse linnavalgustuse üldiseks osaks tingimustel, kui konstruktsioonidele paigaldatakse LED-lambid.
[bookmark: para10lg2](2) Välireklaam peab olema oma välisilmelt linnaruumi ja otseselt antud paika sobilik, eelkõige:
1) sobima arhitektuursesse keskkonda;
2) sobima ajaloolisesse konteksti;
3) vastama headele tavadele ja olema esteetiliselt kõlblik;
4) välireklaamil olev informatsioon esitada ainult trafareti või arvuti abil trükitud tähtedega;
[bookmark: para10lg3](3) Välireklaami paigutamine olemasoleva välireklaami vahetusse lähedusse ei tohi kahjustada vaadet varem paigaldatud välireklaamile, samuti ei tohi välireklaam varjata hoone arhitektuuri olulisi detaile ja linnaruumis tekkivaid olulisi vaateid.
[bookmark: para10lg4](4) Välireklaami ei paigaldata:
1) parkidesse;
2) sildadele ja viaduktidele;
3) avalikele teedele trafaretiga trükituna; 
4) Narva linna omandis olevatele haridusasutuste hoonetele ja territooriumile;
5) Narva linna sissesõidu juures oleva linnatähise ümbrusesse 50 meetri laiuses ja 100 meetri pikkuses alas.
[bookmark: para10lg5](5) Välireklaam ei tohi varjata liikluskorraldusvahendit ega asetseda liikluskorraldusvahendiga samal alusel. Välireklaam ei tohi tõmmata tähelepanu liikluskorraldusvahendilt.
[bookmark: para10lg6](6) Välireklaami paigaldamisel sõiduteega külgnevale alale peab välireklaami sõiduteepoolse serva kaugus sõidutee äärest olema vähemalt 2,0 meetrit.
[bookmark: para10lg7](7) Tänavavalgustusmastile võib paigaldada kuni kaks samaformaadilist välireklaami.
[bookmark: para10lg8](8) Tänavavalgustusmastile kinnitatud välireklaamide reklaampinna suurus kokku ei tohi ületada 2,0 m2.
[bookmark: para10lg9](9) Paberkandjal reklaamkuulutused ja plakatid paigutatakse ainult Linnavalitsuse poolt selleks ettenähtud linnateabe reklaamialustele.
[bookmark: para10lg10](10) Mittestatsionaarse reklaami reklaampinna suurus ei tohi ületada 1,0 m2, see peab olema kujundatud korrektselt ja esteetiliselt.
[bookmark: para10lg11](11) Mittestatsionaarne reklaam paigaldatakse kõnniteele selliselt, et kõnnitee vabaks jääva osa laius on vähemalt 1,5 meetrit.
4. peatükk
JÄRELEVALVE KORRALDAMINE
[bookmark: para11]§ 11.  Järelevalve
[bookmark: para11lg1](1) Käesoleva määruse ja reklaamiseaduse järgimist Narva linna haldusterritooriumil teostab Linnavalitsuse poolt volitatud ametiisik.
[bookmark: para11lg2](2) Avastatud puuduste korral on järelevalvet teostaval ametnikul õigus teha ettekirjutused käesoleva määruse rikkujatele, mis on ettenähtud asenditäitmise ja sunniraha seaduse § 4 lõikega 1.
[bookmark: para11lg3][bookmark: _GoBack](3) Juhul, kui reklaami andjad jätavad käesoleva määruse alusel väljaantud ja asenditäitmise ja sunniraha seaduse § 4 lõikes 1 ettenähtud ettekirjutused täitmata, võivad Linnavalitsuse poolt järelevalve teostamiseks volitatud ametnikud kohaldada rikkujatele asenditäitmise ja sunniraha seadusega ettenähtud meetmeid.
5. peatükk
MÄÄRUSE RAKENDAMINE
[bookmark: para12]§ 12.  Nõuded olemasolevale välireklaamile
[bookmark: para12lg1](1) Eeskirja kehtestava määruse jõustumisega tunnistatakse kehtetuks Narva Linnavolikogu 14.04.2014.a määrusega nr 9 kehtestatud välireklaami paigaldamise eeskiri. 

(2) Enne käesoleva määruse jõustumist välja antud reklaami paigaldusloa/registreerimistunnistuse alusel paigaldatud reklaami on võimalik kasutada enne reklaami paigaldusloa/registreerimistunnistuse kehtivuse tähtpäevani Narva Linnavolikogu 14.04.2014.a määrusega nr 9 kehtestatud välireklaami paigaldamise eeskirja tingimustel. 

(3) Kord avalikustatakse ja jõustub seadusega ettenähtud korras.

Aleksandr Jefimov
[bookmark: para13lg1]Narva Linnavolikogu esimees
